Държавен вестник, бр. 40, 2019 г., стр. 54

СТР.  54	
Д Ъ Р Ж А В Е Н  В Е С Т Н И К 	
БРОЙ  40
3. познания за принципите на управление 
и добрата банкова практика.
(2) От вътрешните одитори се изисква да 
се ръководят от установените правила и най-
добри практики за етично поведение, да бъдат 
честни, обективни, усърдни, лоялни, както и 
да умеят да контактуват и да работят с хора.
Чл. 19. (1) За ръководител на специализира-
ната служба за вътрешен одит се избира лице 
с висока морална и професионална репутация, 
подходяща квалификация в областта на одита 
и счетоводството и най-малко 5 години опит 
в областите, свързани с финансовия одит.
(2) Ръководителят на специализираната 
служба за вътрешен одит не може да съв-
местява други длъжности в банката.
(3) Ръководителят на специализираната 
служба за вътрешен одит осигурява и от-
говаря за прилагането на международните 
стандарти за професионална практика по 
вътрешен одит и ефективността на вътреш-
ната одиторска дейност.
Чл. 20. (1) Управителният орган на банката 
приема вътрешни правила и годишен план 
за дейността на специализираната служба за 
вътрешен одит.
(2) Годишният план по ал. 1 се приема 
по предложение на ръководителя на специ-
ализираната служба за вътрешен одит въз 
основа на рисковобазиран подход.
Чл. 21. (1) Вътрешните правила за дей-
ността уреждат правомощията на вътрешните 
одитори, реда за извършване на контролни 
действия, тяхното документиране и доклад­
ване на резултатите.
(2) Вътрешните правила следва да оси-
гуряват:
1. независимост и инициатива на ръко-
водителя на специализираната служба за 
вътрешен одит при планиране и възлагане 
на проверки;
2. неограничен достъп до активите и ин-
формацията;
3. преки взаимоотношения на ръководите-
ля на специализираната служба за вътрешен 
одит с органите за управление;
4. право на ръководителя на специализи-
раната служба за вътрешен одит за подбор 
на вътрешните одитори в съответствие с 
изискванията за квалификация;
5. недопускане конфликт на интереси 
при изпълнение на задачите от вътрешните 
одитори;
6. условия за привличане на експерти 
при извършване на специфични контролни 
действия.
Чл. 22. (1) За изпълнение на годишния 
план ръководителят на специализираната 
служба за вътрешен одит изготвя необхо-
димите разчети за ресурсите и одобрява 
програмите за изпълнение на конкретните 
контролни задачи.
(2) Всички процеси, обекти и системи за 
вътрешен одит следва да бъдат обхванати в 
рамките на един одитен период с продължи-
телност не повече от три години. Честотата 
на вътрешния одит върху отделните процеси, 
обекти и системи за контрол се определя 
според значимостта им и риска за банката.
Подраздел II
Документиране на контролните действия и 
докладване на резултатите
Чл. 23. Всяка проверка или други контролни 
действия на вътрешните одитори приключ-
ват с изготвяне на доклад, който съдържа 
констатации и препоръки за предприемане 
на мерки срещу нарушения на законите и 
вътрешните правила и за отстраняване на 
слабости в дейността.
Чл. 24. (1) Ръководителят на специализира-
ната служба за вътрешен одит в съответствие с 
международните стандарти за професионална 
практика по вътрешен одит утвърждава из-
исквания относно докладите и документите, 
изготвяни и събирани от вътрешните одитори.
(2) Събираната в хода на одитните действия 
информация следва да обосновава направените 
констатации, оценки и препоръки.
Чл. 25. (1) Докладът по чл. 23 се връчва 
на ръководителя на проверения обект, на 
ръководителя на структурното звено, вклю-
чено в одитния процес, и на ръководителя на 
специализираната служба за вътрешен одит.
(2) Ръководителят на проверения обект 
представя обяснения и/или възражения относ-
но направените констатации и препоръки в 
срокове, установени във вътрешните правила.
(3) По представените от ръководителя на 
проверения обект писмени обяснения или 
възражения вътрешните одитори дават за-
ключение.
(4) След извършване на процедурите по 
предходните алинеи ръководителят на спе-
циализираната служба за вътрешен одит 
представя доклада и документите по ал. 2 и 
3 на изпълнителните директори.
(5) Управителният орган и администра-
торите налагат мерки за отстраняване на 
констатираните нарушения и слабости и 
уведомяват за тях специализираната служба 
за вътрешен одит.
Чл. 26. (1) В случай на констатирани съ-
ществени нарушения и слабости или когато не 
са предприети достатъчни мерки за тяхното 
отстраняване, както и при нарушения и сла-
бости, допуснати от изпълнителни директори 
или прокуристи, докладът се представя на 
съответния орган за управление.
(2) В случай на констатирани нарушения и 
слабости на органите за управление или ако в 
случаите по ал. 1 не са предприети достатъчни